

 ponedeljek, 27. januar 2020

SPOROČILO ZA JAVNOST

Bežigrajska galerija 1, Dunajska 31

Živko Marúšič
Približevanja
Risbe, grafike in slike 1977–1980
5. februar – 6. marec 2020

Vljudno vabljeni na odprtje razstave

***Živko Mar****ú****šič, Približevanje, Risbe, grafike in slike 1977–1980,***v sredo, 5. februarja 2020, ob 19:00 v Bežigrajsko galerijo 1 v Ljubljani.

Predstavljena bodo doslej neznana dela iz zbirke Obalnih galerij Piran in zasebnih zbirk, ki jih je Živko Marúšič ustvaril med leti 1977 in 1980. V času je ustvarjal risarske in slikarske podobe, ki temeljijo na približevanju in oddaljevanju kot jih zaznava fotografski objektiv. Značilnost teh del je pogled s ptičje perspektive, kjer človeške figure in predmeti na ulici ustvarijo vtis umirjenega lebdenja.

**Ljudje v gibanju**

Vsa dela Živka Marúšiča preveva užitek ustvarjanja. Veselje v zarisu vsake črte, veselje nad oblikami in nad uporabo kombinacij najrazličnejših barv. Vedenje o zakonitostih vizualnih umetnosti je spojeno z zavestjo umetnika, da vsako umetniško delo združi v neverjetne kombinacije barv.

Dogodki iz lastnega življenja in videnje le-teh so večne teme, ki jih poustvarja v svojih delih. Pomembno pri tem je njegovo natančno opazovanje položajev ljudi, ki so osrednji akterji njegovih umetnin. Človeške figure so največkrat v dinamičnem gibanju. Tudi v duelu z drugo osebo. Večinoma pa se v njegovih likovnih delih pojavlja ena sama človeška oseba – opazno zaznamovana s svojo trenutno držo in svojim čustvenim občutjem, izraženim na obrazu v ujetem trenutku. Živko Marúšič je za nastanek svojih umetniških del velikokrat uporabljal fotografijo. Bodisi za zasnovo svojih umetnin bodisi kot kolaže v mnogih skicirkah, ki so pravcate knjige.

Nasploh je v likovnih delih Živka Marúšiča bistven človek. Človek v gibanju, v času svojih dejanj, je središče prostora v njegovih likovnih delih.

Svoja likovna dela najprej avtor uresničuje in načrtuje v skicirkah. Te imajo videz knjig. V njih so shranjeni načrti, zapiski, morebitna imena bodočih slik ali samo skic, kolažev, kipov. Skicirke spremljajo besedila, ki označujejo nastanek del. So komentarji, navodila za ustvarjanje, razlagajo tudi pomen barve v posamezni študiji, so komentar vsega, komentar sveta, komentar pripovedi, komentar samega sebe kot ustvarjalne osebnosti, so smer ustvarjanja, so pot naprej, so verbalno dejanje, literatura, umik v besede, izmik iz likovne podobe, so besedilo o likovnem delu. So vzklik začudenja in zavest trenutka v likovni stvaritvi in v času njihovega likovnega ustvarjanja.

Miloš Bašin ©

**Živko I. Marúšič** (prej tudi Ziuko Marusic, Živko Niero Marúšič; z imenom Živko Ira Marúšič) je bil rojen 20. septembra 1945 v Colornu, mestecu v bližini Parme, ki leži v pokrajini Emilia Romagna.

Leta 1967 se je vpisal na beneško Accademio di Belle arti, kjer je študiral v letih 1967-1971 in študij nadaljeval na Akademiji za Likovno umetnost v Ljubljani (prof. Z. Didek, G. Stupica in J. Bernik), kjer je leta 1975 zaključil specialistični študij s temo Fotografija kot osnova za nastanek slike. Zanj so pomembna potovanja: leta 1977 v Pariz, leta 1979 na Sicilijo, leta 1983 v Rim in leta 1991 v Madrid in London ter študijsko bivanje v Benetkah. Živi v Kopru in hrvaški Istri.
 **Samostojne razstave**

**Izbrane**

1972 Beograd, Galerija doma omladine

1982 Koper, Galerija Meduza

 Ljubljana, Mala galerija

 Trst, Centro La Cappella

1984 Beograd, Studentski kulturni centar, Neka živi socialistični realizam

1985 Tübingen, Galerie Ingrid Dacic

1988 Dubrovnik,Galerija Sebastian

 Varaždin, Galerija Sebastian

1989 Koper, Galerija Meduza

1990 Ljubljana, Galerija Equrna

1994 Milano, Ruggerini & Zonca, Najnovejša dela

1995 Ljubljana,Visconti Fine Art

1996 Madrid, Galleria A + A

1998 Ljubljana, Bežigrajska galerija 1, Zastave

 Ljubljana, Moderna galerija, Slika je mrtva - Naj živi slika!

 Ribnica, Galerija Miklova hiša

 Benetke, Galeria A + A

1999 Podsreda, Grad Podsreda

 Lizbona, Palacio Foz, Sonhos efemeros, v sodelovanju s Huiqin Wang)

2001 Peking, Shi Ji Hanm art gallery (v sodelovanju s Huiqin Wang)

2004 Beograd, Galerija Ulus

 Ljubljana, Galerija Isis

2006 Ljubljana, Galerija Equrna

2008 Ribnica, Galerija Miklova hiša (zbirka Riko)

2009 Trst, Palazzo Costanzi

2010 Ljubljana, Bežigrajska galerija 2, Ozke laži

 **Skupinske razstave**

**Izbrane**

1973 Reka, Moderna galerija, 7. bienale mladih Zagreb, Galerija suvremene umjetnosti,

 Novi oblici realizma

1974 Reka, Moderna galerija, IV. medunarodna izložba originalnog crteža

1976 Celovec, Kuenstlerhaus, 1. biennale Intart.

 Eros, Mythos, Ironie - Europaishe Kunst Heute, 11. biennale, Trigon 83

1985 Ferrara, Salla Boldini, Pittura fresca

1991 Ljubljana, Moderna galerija, Slovenske Atene

1995 Ljubljana, 21.mednarodni grafični bienale

1998 Sao Paulo, XXIV. Bienal de Sao Paulo

1999 Ljubljana, 23.mednarodni grafični bienale

2004 Ljubljana, Bežigrajska galerija 2, Preseženi slikovni okvir 1962-2004

 Ljubljana, Moderna galerija, Art in Extendet Spaces 1985-1995

2005 Ljubljana, 26. mednarodni grafični bienale

2006 Likovni salon Makedonske akademije znanosti in umetnosti, Riznicata na Slovenečkata grafika

 / Treasures of Slovene graphic art 1955-2005

 2009 Dunaj, Gender Check Femininity and Masculinity in the Art of Eastern Europe,

 MUMOK Museum of Modern Art Ludwig Foundation Vienna

2010 Ljubljana, Bežigrajska galerija 2, Knjige, Od tiskane knjige do knjige objekta, 1960 - 2010

2011 Ljubljana, Bežigrajska galerija 2, Krog v podobi, 1961 - 2011

2013 Maribor, Umetnostna galerija Maribor, Skoraj pomlad, 100 let Slovenske likovne umetnosti

2015 Ljubljana, Bežigrajska galerija 1, Vizualna poezija, Časopisi, revije, zborniki, katalogi in fanzini,

 1967 – 2009

**Nagrade**

1977 Beograd, Nagrada Fonda Moše Pijade, študijsko bivanje v Parizu

1998 Ljubljana, Jakopičeva nagrada

1999 Ljubljana, Nagrada Prešernovega sklada za slikarstvo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
. **Dogodek ob razstavi:**
**Sobota, 8. februar 2020, ob 10:00** Likovna delavnica za otroke
Spoznavanje perspektive in risanje predmetov s ptičjega pogleda

Kustos razstave: Miloš Bašin

Ob razstavi je izšel katalog na 36 straneh z 23 reprodukcijami, besedili Miloš Bašin, Živko I. Marúšič ter fotografijami Marko Tušek.

Razstava je v Bežigrajski galeriji 1 na ogled do 6. marca 2020.

**Miloš Bašin ● Vodja in kustos Bežigrajske galerije 1 in 2**

**T 01 436 69 57 (BG1) ● 01** **436  40 57, 01 436 40 58 (BG2) ● FAX 01 436 69 58 ● M 070 551 941**

**E bezigrajska.galerija1.2@gmail.com**

